
DR.30.09.2021 3 

 
15 Julai 2021. Pekeliling ini berkuat kuasa mulai 1 Januari 2021 sehingga 30 Disember 
2021. 

■1010 

Jadi, kerja-kerja termasuklah kerja kejuruteraan awam dan mekanikal serta 
elektrikal. Jadi, bahan-bahan yang telah diluluskan ialah untuk kerja bangunan,  mild steel 
round bars dan juga high tensile deformed bars. Manakala untuk kerja kejuruteraan awam 
yang diluluskan ialah crusher run, mild steel round bars, high tensile deformed bars, water 
pipe and sewerage pipe dengan izin dan kerja M&amp;E: copper cables, switch gears, 
transformers, generators, lightning protection system dan earthing system, air conditioning 
system dan juga motor, dengan izin.  

Manakala CIDB pula telah menjalankan pemantauan harga binaan dan 
menerbitkannya melalui portal National Construction Cost Centre ataupun N3C. Harga 
bahan-bahan binaan ini akan dikumpulkan melalui kerjasama dengan beberapa persatuan 
berkaitan pembinaan dan diperolehi daripada kontraktor.  

Aktiviti pemantauan telah dilaksanakan semenjak tahun 2002 lagi dan dengan itu 
saya mengharapkan akan dapat membantu para kontraktor untuk membuat perbandingan 
harga. Insya-Allah kita akan terus memantau untuk memastikan bahawa harga-harga 
barang ini akan dapat terkawal. Akan tetapi pada masa ini, saya kira alhamdulillah dengan 
pembukaan semua sektor ekonomi, barang sudah agak stabil daripada segi harga. Terima 
kasih. 

Timbalan Yang di-Pertua [Dato’ Mohd Rashid Hasnon]: Terima kasih Yang 
Berhormat Menteri Kanan. Pertanyaan tambahan yang kedua, saya jemput Yang 
Berhormat Sri Gading, 30 saat. 

Datuk Dr. Shahruddin bin Md Salleh [Sri Gading]: Terima kasih Tuan Yang di-
Pertua. Yang Berhormat Menteri, ringkas sahaja soalan saya. Apakah bentuk-bentuk 
bantuan daripada CIDB kepada kontraktor kecil yang terjejas, sama ada bantuan itu 
bentuk kewangan ataupun bukan kewangan? Terima kasih. 

Timbalan Yang di-Pertua [Dato’ Mohd Rashid Hasnon]: Sila Yang Berhormat 
Menteri Kanan, dua minit. 

Dato’ Sri Haji Fadillah bin Yusof: Terima kasih Yang Berhormat Sri Gading. 
Untuk CIDB, sekarang ini apa yang dijalankan ialah pengecualian bayaran yang 
dikenakan kepada personnel binaan tempatan yang menghadiri kursus latihan. Maknanya 
kalau mereka menghadiri kursus, maka akan diberi pengecualian daripada bayaran sebab 
sekarang ini diwajibkan mereka untuk menghadiri kursus. Jadi pada waktu keadaan 
pandemik ini, mereka tak perlu membayar tetapi boleh hadir untuk kursus dan 
dikecualikan daripada bayaran yang dikenakan. 

Manakala mereka yang mengambil pekerja asing untuk bekerja, diskaun 
sebanyak 50 peratus diberi bagi penilaian pekerja asing untuk mendapat certificate iaitu 
green card dan sebagainya. Kita juga mengadakan kursus secara percuma. Itu yang 
diberikan pada masa ini oleh CIDB. Selain daripada itu, sebenarnya untuk kontraktor-
kontraktor, kerajaan telah banyak membantu, khususnya kategori G1 sehingga G4.  

Ada pakej tertentu khususnya untuk penyelenggaraan jalan dan sebagainya yang 
diberi peruntukan sebanyak RM400 juta sebagai tambahan. Dengan itu diharapkan akan 
dapat menggerakkan ekonomi di peringkat akar umbi khususnya kontraktor-kontraktor G1 
hingga G4 ini, selain daripada projek-projek besar untuk G7 yang sedang bergerak 
sekarang. Terima kasih. 

 

2. Puan Kasthuriraani a/p Patto [Batu Kawan] minta Perdana Menteri 
menyatakan jika kerajaan akan menaikkan bayaran pencen bagi golongan B40 selaras 
dengan kos sara hidup yang tinggi dan ramai yang kehilangan sumber pendapatan di kala 
pandemik ini. 

 



15 Julai 2021. Pekeliling ini berkuat kuasa mulai 1 Januari 2021 sehingga 30 Disember 2021. #1010 Jadi, kerja-kerja termasuklah kerja kejuruteraan awam dan mekanikal serta elektrikal. Jadi, bahan-bahan yang telah diluluskan ialah untuk kerja bangunan, mild steel round bars dan juga high tensile deformed bars. Manakala untuk kerja kejuruteraan awam yang diluluskan ialah crusher run, mild steel round bars, high tensile deformed bars, water pipe and sewerage pipe dengan izin dan kerja M&E: copper cables, switch gears, transformers, generators, lightning protection system dan earthing system, air conditioning system dan juga motor, dengan izin. Manakala CIDB pula telah menjalankan pemantauan harga binaan dan menerbitkannya melalui portal National Construction Cost Centre ataupun N3C. Harga bahan-bahan binaan ini akan dikumpulkan melalui kerjasama dengan beberapa persatuan berkaitan pembinaan dan diperolehi daripada kontraktor. Aktiviti pemantauan telah dilaksanakan semenjak tahun 2002 lagi dan dengan itu saya mengharapkan akan dapat membantu para kontraktor untuk membuat perbandingan harga. Insya-Allah kita akan terus memantau untuk memastikan bahawa harga-harga barang ini akan dapat terkawal. Akan tetapi pada masa ini, saya kira alhamdulillah dengan pembukaan semua sektor ekonomi, barang sudah agak stabil daripada segi harga. Terima kasih. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Menteri Kanan. Pertanyaan tambahan yang kedua, saya jemput Yang Berhormat Sri Gading, 30 saat. Datuk Dr. Shahruddin bin Md Salleh [Sri Gading]: Terima kasih Tuan Yang di- Pertua. Yang Berhormat Menteri, ringkas sahaja soalan saya. Apakah bentuk-bentuk bantuan daripada CIDB kepada kontraktor kecil yang terjejas, sama ada bantuan itu bentuk kewangan ataupun bukan kewangan? Terima kasih. Timbalan Yang di-Pertua [Dato' Mohd Rashid Hasnon]: Sila Yang Berhormat Menteri Kanan, dua minit. Dato' Sri Haji Fadillah bin Yusof: Terima kasih Yang Berhormat Sri Gading. Untuk CIDB, sekarang ini apa yang dijalankan ialah pengecualian bayaran yang dikenakan kepada personnel binaan tempatan yang menghadiri kursus latihan. Maknanya kalau mereka menghadiri kursus, maka akan diberi pengecualian daripada bayaran sebab sekarang ini diwajibkan mereka untuk menghadiri kursus. Jadi pada waktu keadaan pandemik ini, mereka tak perlu membayar tetapi boleh hadir untuk kursus dan dikecualikan daripada bayaran yang dikenakan. Manakala mereka yang mengambil pekerja asing untuk bekerja, diskaun sebanyak 50 peratus diberi bagi penilaian pekerja asing untuk mendapat certificate iaitu green card dan sebagainya. Kita juga mengadakan kursus secara percuma. Itu yang diberikan pada masa ini oleh CIDB. Selain daripada itu, sebenarnya untuk kontraktor- kontraktor, kerajaan telah banyak membantu, khususnya kategori G1 sehingga G4. Ada pakej tertentu khususnya untuk penyelenggaraan jalan dan sebagainya yang diberi peruntukan sebanyak RM400 juta sebagai tambahan. Dengan itu diharapkan akan dapat menggerakkan ekonomi di peringkat akar umbi khususnya kontraktor-kontraktor G1 hingga G4 ini, selain daripada projek-projek besar untuk G7 yang sedang bergerak sekarang. Terima kasih. 2. Puan Kasthuriraani a/p Patto [Batu Kawan] minta Perdana Menteri menyatakan jika kerajaan akan menaikkan bayaran pencen bagi golongan B40 selaras dengan kos sara hidup yang tinggi dan ramai yang kehilangan sumber pendapatan di kala pandemik ini.